Jar nám začala, slniečko vykuklo a pekne sa nám oteplilo, dokonca niekde aj na 20°C. Človek je už rád, že prichádzajú aj svetlé dni po tých zimných tmavých. Príroda sa nám začne zobúdzať a obnovovať, ako aj náš eshop. Naskladnili sme pre Vás nové veci a radi by sme Vám ich predstavili....
Napriek tomu, že nám počasie praje, situácia vo svete začína byť smutná. Všetci určite viete na čo narážam. Aj keď všade čítate titulky s názvom Coronavirus, predsa by som Vám rada napísala v skratke pár overených faktov zo svetovej zdravotníckej organizácie (WHO) pre Vašu lepšiu informovanosť....
- COVID-19 (novodobý Coronavirus) je vírusové ochorenie.
- Prenáša sa kvapôčkovou infekciou (vzduchom, kašlaním, kýchaním).
- Neúčinkujú naň antibiotiká. Overená očkovacia látka zatiaľ neexistuje.
- Liečba spočíva v potlačení príznakov chrípky a nádchy
- Príznaky sú teplota nad 38 °C kašeľ, nádcha, bolesť svalov, bolesť kĺbov, sťažené dýchanie.
- Inkubačný čas pri tomto type koronavírusu sa uvádza 2 až 14 dní, priemerne 6 dní.
- Každý kto sa vráti zo zahraničia, musí ísť preventívne do 14 dňovej karantény.
Nakoľko sa prenáša veľmi rýchlo a to len kontaktom s osobou, prosím na základe opatrení, ktoré vydala vláda SR, snažte sa zdržiavať doma čo najviac, a vychádzať von len v nevyhnutných prípadoch. A nezabúdajte dodržiavať opatrenia, ktorými znížite riziko nákazy (viď foto).
A teraz môžeme prejsť už na tú lepšiu časť, a tou sú novinky. Naskladnili sme pre školáčikov nové školské tašky značky Belmil. Prečo táto značka? Ponúkajú ergonomicky a špeciálne tvarované tašky pre maximálne vetranie polstrovania na chrbte s reflexnými pásikmi vpredu, na bokoch a aj na ramenách pre maximálnu bezpečnosť dieťaťa v zlých podmienkach viditeľnosti. Tieto školské tašky majú nastaviteľné popruhy na ramenách so silným polstrovaním. Majú zosilnené dno ruksaku s nožičkami pre stabilitu pri postavení na zem, a obsahujú pohyblivý rozdeľovač vo vnútri tašky pre lepšie rozloženie obsahu. Belmil tašky sú vyrobené z vodotesného materiálu. Môžete si vybrať rôzne motívy pre chlapcov aj dievčatá. Okrem značky Belmil máme aj školské tašky Disney, ktoré sú tiež vyrobené z kvalitných materiálov a bezpečne vytvorené pre malých aj veľkých školákov.
Okrem školských tašiek nájdete u nás pekný výber školských peračníkov. Na výber mám poschodové, plnené, neplnené s rôznym rozložením pre písacie potreby. Tak isto máme v ponuke rôznorodé motívy. Ak hľadáte pre Vaše malé ratolesti iné školské potreby ako písacie, výtvarné, či napríklad vrecká na prezuvky, neváhajte si poprezerať veci v našom eshope.
TIP na záver: populárnm hitom na našom eshope je ratanová ošatka na chlebík. V ponuke máme oválny vzor s kláskom či okrúhly so srdiečkom.